cyanic-selkie/wikianc huggingface dataset:
Naman Keita
Naman Keïta (født 9. april, 1978) er en fransk friidrettsutøver. Under OL 2004 i Athen, Hellas vant han bronsemedalje på 400 meter hekk. I EM 2006 endte han på fjerdeplass på samme distanse. Før VM i 2007 i Osaka, Japan ble Keïta tatt for bruk av testosteron.
Shaun Keeling
Shaun Keeling (født 21. januar 1987) er en sørafrikansk roer.
Helluosoma
Helluosoma er en slekt av biller i familiegruppen løpebiller.
Shaun Keeling
Han representerte Sør-Afrika under Sommer-OL 2016 i Rio de Janeiro, der han tok sølv i toer uten styrmann.
Helluosoma
Utseende
Middelsstore (10-18 millimeter), lange og slanke, litt flate, blanke, mørke løpebiller, dekkvingene kan ha blågrønn metallglans. Kjevene er ikke påfallende forstørrede. Fasettøynene er forholdsvis små, antennene tynne og omtrent så lange som hode + pronotum. Hodet er firkantet med tydelig avsatt "hals". Pronotum er rundet, kraftig innsnevret mor toten slik at det er omtrent dobbelt så bredt ved forkanten som ved bakkanten. Dekkvingene er jevnbrede med fine punktstriper. De har velutviklede flygevinger.
Utbredelse og økologi
Slekten er utbredt i Australia.
IOT
IOT kan være forkortelse for:
Kifjorden (Lebesby)
Kifjorden (nordsamisk: Gihpovuotna) er en fjordarm av Laksefjorden i Lebesby kommune i Finnmark. Fjorden strekker seg fem kilometer nordover til Kifjord i enden av fjorden.
Fjorden har innløp mellom Torveneset i vest og Kifjordneset i øst. Kifjord er en bygd i enden av fjorden, men det ligger også flere andre bosetninger langs fjorden, hovedsakelig på østsida, selv om denne siden ikke har veiforbindelse. Langs vestsiden går fylkesvei 8070.
Joel Engardio
Joel P. Engardio (17. september 1972) er en forfatter, dokumentarfilmskaper og talsmann for borgerrettigheter.
Han var født og oppvokst i Saginaw, Michigan. Hans mor var den eneste i en stor italiensk katolsk familie til å bli et av Jehovas vitner. Joel Engardio ble imidlertid aldri døpt i religionssamfunnet.
Engardio ble utdannet ved Harvard Kennedy School of Government i 2010, der han ble et stipendvinner fra Shorenstein Center på presse, politikk og samfunnsutvikling. Engardio har blant annet skrevet for Washington Post.com, USA Today, San Francisco Weekly, Los Angeles Times, Boston Globe og New York Times. På American Civil Liberties Union har han kombinert rapportering med effektive metoder for søksmål og retterganger.
Engardio har sammen med Tom Shepard utgitt en dokumentar om Jehovas vitner, Knocking (2006).
God Loves Ugly
God Loves Ugly er Atmospheres andre studioalbum, utgitt 11. juni 2002 på Rhymesayers.
Rolf Stranger
Rolf Stranger (født Hanssen, 15. januar 1891 i Kristiania, død 18. juni 1990 i Oslo) var en norsk disponent og politiker (H). Han var en av 1900-tallets mest betydelige kommunepolitikere i Norge og var kjent og aktet i hele landet. Han var Oslo Høyres formann 1939–1970, Oslos ordfører 1940–1941, 1956–1959 og 1962–1963 og stortingsrepresentant 1945–1953. Han var medlem av Oslo bystyre sammenhengende i 41 år, 1926–1967. Stranger brukte sin erfaring til styrearbeid i uvanlig høy alder.
Familiebakgrunn og yrkesliv
Han var sønn av grossist Anund Hanssen (1847–1931) og Hilda Theodora Jørgensen (1849–1910). Han giftet seg i 1916 med Elsa Pihl (1890–1931), barnebarn av ingeniør Oluf Pihl (1822–1895). Som enkemann giftet han seg i 1935 med Else Mølbach-Thellefsen (1899–1995). Stranger var svigerfar til Christian Lerche (1917–), direktør ved Statens institutt for folkehelse. Han tok etternavnet til sin morfars mor, Stranger, i 1898, og frem til 1914 brukte han Hanssen Stranger som etternavn.
Han tok artium ved St. Hanshaugen skole i 1909 og juridisk embedseksamen ved Det Kongelige Frederiks Universitet i 1914. I 1914 ble han ansatt i familiebedriften Hanssen & Bergh A/S, hvor han var disponent 1917–1953. Bedriften ble grunnlagt i 1872, drev salg av manufakturartikler og produserte konfeksjonsartikler, især arbeidstøy, skjorter og sportsklær, og hadde 140 ansatte i 1938. Av Strangers verv i næringslivsorganisasjoner kan nevnes formann i Confektionsfabrikantenes Landsforbund 1918–1931, i 1940 og 1945–1947, styreformann i Norges Varemesse 1925–1970, medlem av Oslo Håndverks- og Industriforenings representantskap 1926–1933, medlem av Norges Industriforbunds hovedstyre 1933–1940 og styremedlem i Oslo Handelskammer.
Stranger innehadde også en rekke andre offentlige og organisatoriske verv, deriblant nestformann i Norges Eksportråd 1920–1921, medlem av Statens filmråd i 1935, medlem av Oslo Sparebanks forstanderskap 1938–1958, medlem av Bergens Privatbanks representantskap 1948–1964, nestformann i styret for Den Norske Opera & Ballett 1958–1971, styreformann i Oslo Nye Teater 1959–1984 og styreformann i Oslo Bymuseum 1964–1986 (styremedlem 1950–1964). Han var altså hele 95 år gammel da han trakk seg som styreformann i Oslo Bymuseum.
Politisk arbeid
Han var medlem av Oslo bystyre fra 1925 og formann i Oslo Høyre fra 1937. Han var vararepresentant til Stortinget fra Oslo 1931–1945, og møtte i alt i overkant av en måned på Stortinget før han var fast innvalgt 1945–1953. Det var på det kommunalpolitiske plan at han satte de største sporene etter seg, men som nestformann i Stortingets finans- og tollkomité 1945–1952 trakk han opp det moderne Høyres økonomiske politikk sammen med Sjur Lindebrække. Han satt også i Stortingets kommunalkomité 1952–1953 og Stortingets fullmaktskomité 1945–1953. Stranger var medlem av Høyres sentralstyre fra 1945 og frem til han gikk av som formann i Oslo Høyre i 1970.
Se deg rundt i rommet
Se deg rundt i rommet er et musikkalbum med Fjorden Baby!, utgitt i 2011.
Dyrdalen
Navnet «dyr» henviser her til reinsdyr.
Rolf Stranger
Politisk arbeid
Han var Oslos ordfører 1940–1941, 1956–1959 og 1962–1963 og varaordfører i 1945 og 1950. Ordførervervet vekslet slik sett mellom Stranger og Brynjulf Bull fra Arbeiderpartiet. Ifølge journalist Lars Hellberg var Stranger, «med sin bowlerhatt og lytefrie eleganse», en siste representant for en livsstil og et miljø som for lengst har svunnet hen. Hellberg har også beskrevet Stranger som en rent dominant figur i Oslo Høyre og innehaver av en altomfattende rolle i hovedstadens politiske liv.
National Museum of Natural History
National Museum of Natural History er et naturhistorisk museum administrert av Smithsonian Institution, som befinner seg i National Mall i Washington, D.C., USA. Det har fri adgang og er åpen 364 dager i året.
Park (familienavn)
Park eller Pak eller Bak (uttalt: bahk) er det tredje mest benyttede koreanske etternavn, og har sine røtter tilbake til kong Park Hyeokgeose, grunnlegger av det koreanske kongedømmet Silla i 57 f.Kr..
National Museum of Natural History
Museumet ble åpnet i 1910.
Park (familienavn)
Navnet translittereres vanligvis som Pak (som i Pak Se-ri) eller Park (som i Park Chung-hee. I dag benytter ni prosent av den koreanske befolkningen dette etternavnet en eller annen variant.
Rolf Stranger
Utmerkelser
I 1982 opprettet han et eget fond, Rolf Strangers kulturfond, som finansierer vitenskapelig forskning i Oslos historie og kulturhistorie.
I 1998 ble den østlige delen av Rådhusplassen, mot Kontraskjæret, oppkalt etter ham: Rolf Strangers plass.
De gule vestene
«De gule vestene» eller «Gule vester-bevegelsen», etter fransk les "Gilets jaunes" eller Mouvement des gilets jaunes (uttales muvmɑ̃ de ʒilɛ ʒon), er en opprinnelig fransk, populistisk protestbevegelse på grasrotnivå som kjemper for økonomisk rettferdighet. Bevegelsen begynte som en underskriftskampanje på nettstedet Change.org i mai 2018. 17. november samme år ble det via facebook mobilisert veiblokader over hele Frankrike som en protestaksjon mot dyrere drivstoff og høyere levekostnader i landet. Aksjonene utvikla seg til et landsomfattende politisk opprør mot president Emmanuel Macron og reformpolitikken han innførte etter valget i 2017. Tilhengerne av bevegelsen har demonstrert i Paris og i andre franske byer hver lørdag siden starten, blant annet med krav om at de rike skal betale mer skatt. Det viktigste kravet er RIC (Référendum d’Initiative Citoyenne - avstemning på initiativ fra statsborgerne), som er å betrakte som direkte demokrati.
Bevegelsen har navn etter de gule refleksvestene demonstrantene bærer. Protestene har også spredt seg til Belgia og Nederland.
Kythnos
Kythnos (gresk: Κύθνος) er en gresk øy og kommune innenfor de vestlige Kykladene mellom Kea og Serifos. Den er 56 nautiske mil eller 104 km fra havnen i Pireus. Kythnos har et areal på rundt 100,2 km² og en kystlinje som er rundt 100 km lang hvor det er mer enn 70 strender, mange av dem fortsatt utilgjengelige via vei.
Bosetninger
Øya har to betydelige bosetninger, landsbyen Messaria eller Kythnos (befolkning 561 per 2011), kjent lokalt som Khora («byen»), og landsbyen Dryopis eller Dryopida (befolkning 325). Begge landsbyene er kjent for sin vindfylte og ofte trappebelagte veier som er for trange og utilgjengelige for kjøretøyer. Begge landsbyene er maleriske, men har ulik arkitektoniske stiler. Khora har mer av de typiske flate takene som er karakteristiske for Kykladene mens Dryopidas tak er skrånende og flislagt. Khora er også kjent for sin store gresk-ortodokse kirkebygning.
Det er også en voksende kystbosetning kalt Kanala på østsiden av øya, og mange av de større strendene har en bosetning av en håndfull boliger. Aghios Dimitrios på sørenden av øya har det mest moderne bosetningen med små feriehus spredt langs fjellsiden over en bred sandstrand, bestrødd med påskeliljer. På nordøstenden av øya ligger Loutra hvor det bor rundt 80 mennesker, en landsby som er kjent for sine varme kilder og som det er sagt har helsebringende egenskaper. Selv det store turisthotellet har vært stengt i flere år, er badehuset fortsatt i virksomhet og besøkende kan legge seg i bløt i marmorkar for en beskjeden avgift.
Havnebyen heter Merichas (befolkning 369) og antallet endres betydelig i løpet av året. Før 1970-tallet var det ingen faste bosettere i moderne tid; en gresk fisker og hans hustru var de første som bosatte seg på årlig basis. I dag er det en voksende bosetning og særskilt i sommermånedene er byen preget av liv. Mange snakker engelsk som andrespråk. Merihas er knyttet til Pireus og til Lavrion med ferge, en tur som tar rundt en time, avhengig av båten og været. Konstruksjonen av en ny molo begynte i 2005 for å gi tilgang til større skip og ble fullført i 2008. Kythnos var inntil nylig betraktet som det siste av de betydelige øyene i Kykladene som var upåvirket av turismen. Likevel er øya fortsatt i stor grad ikke utviklet for masseturisme og de mer fjerne landsbyene er fortsatt preget av den gamle, tradisjonelle leveviset.
Historie
Kythnos legger krav på å være ha den eldste kjente menneskelige bosetningene i øygruppen Kykladene, en mesolittisk bosetning (10000–8000 f.Kr.) ved Maroulas på nordøstkysten. Stedet, rett ved landsbyen Loutra, ligger ved kysten, og en stor del har blitt erodert bort av havet. Utgravninger i 1996 fant intakte menneskeskjeletter sammen med steinredskaper og en del av steinleggingen av et gulv, noe som indikerer langvarig bosetning. De var antagelig jegere og samlere.
Forhistorisk tid
De tidligste kjente bosetterne av øya var kariere, en førgresk stamme som antagelig var alliert eller underlagt minorerne på Kreta, og siden forflyttet seg til Anatolia av ulike årsaker, som ytre presse. Herodotos nedtegnet at på 1200-tallet f.Kr. var det en annen førgresk stemme, dryopere, opprinnelig fra det greske fastlandet ved fjellet Parnassos, utvandret til øyene, først til Euboea og spredte seg siden til Kea, Kythnos og videre. Det er mulig at dette folket ga navn til den ene av øyas to landsbyer, Dryopis eller Dryopida. En del kilder forteller at øyas navn kommer fra en kong Kythnos fra dryopere, noe som mest sannsynlig er en senere mytologisk forklaring framfor henvisning til noe faktisk historisk figur. Dryopere skal også ha forflyttet seg videre grunn press fra innvandrende jonere, som hadde forflyttet seg ut av det greske fastlandet grunnet press fra dorere.
Antikken
På Vryokastro overfor bukten Episkopi på den nordvestlige delen av øya ble delvis undersøkt på midten av 1900-tallet. Det avdekket gulv fra hus og en helligdom, foruten en del gjenstander. Arkeologen Alexandros Mazarakis-Ainian annonserte i en gresk avis i desember 2002 en enestående oppdagelse av en indre helligdom, en adyton, av et tempel som var funnet intakt og ikke plyndret. Over 1 400 objekter, blant annet kostbare smykker i gull, sølv og bronse, statuetter av terrakotta, og malte vaser, ble avdekket. Arkeologene antar at det er et 2 700 år gammel tempel dedikert til enten Hera eller Afrodite. Gjenstandene er datert hovedsakelig fra 600-500-tallet f.Kr. Stedet Vryokastro ble avbefolket ved romersk tid. Øyene i Kykladene var alltid utsatt for pirater, og kanskje av den grunn har bosetningen flyttet fra kysten og i innlandet av øya til steder som var lettere å forsvare.
Levninger av en annen gammel bosetning med omfattende steinmurer kan bli sett helt nord på øya. Dette stedet, Kastro (gresk benevning for borg eller festning), var antagelig hovedstaden på øya i tiden fra år 0 og fram til bysantinsk tid. Stedet er nær uinntakelig: på tre steder er 150 meter klipper som går rett ned i havet. Den fjerne siden kan ankommes via en trang sti som ble barrikadert med en tykk og høy mur, og deler av denne er fortsatt i behold, sammen med murer som antyder flere hundre hus. Til tross for forsvarsverkene er det bevis på at byen ble ødelagt og gjenoppbygd gjentatte ganger. Befolkningsantallet varierte dramatisk i denne perioden, og i ulike tider ble øyas bosetning kraftig uttynnet grunnet plyndring og pest.
Kun sjelden ble øya nevnt av antikke forfattere. I forbindelse med slaget ved Salamis i 480 f.Kr. nedtegnet Herodotos at Kythnos bidro med en trirem (krigsskip) og en pentekonter (skip med 50 rorere), og dette bidraget ble minnet på støtten av en gyllen offertripod ved Delfi.
Tallrike antikke kilder gjentar, dog uten reell henvisning, at Aristoteles lovpriset regjeringen på Kythnos i hans tekst om Kythnos' konstitusjon. Nøyaktig hva han skrev er vanskelig å vite da alle hans skrifter om konstitusjonene til de 158 bystatene han undersøkte, har gått tapt, unntatt for den om Athen.
Middelalderen
I 1207 kom øya inn under styret til den latinske overherren Marco Sanudo, og øya forble underlagt republikken Venezia i 400 år. I løpet av denne perioden var øya kjent som Thermia, et navn avledet av de varme (termiske) kildene som finnes på nordøstkysten ved landsbyen Loutra (som betyr på «bad» på gresk). Disse badene var kjent siden romersk tid og var populære siden da som kursted. Hovedstaden forble Kastro og som ble ombygd som en venetiansk festning og kjent som «Tårnet i Thermia».
Etter en beleiring, beseiret osmanske tyrkere den siste venetiansk overherre, Angelo Gozzadini, i 1617. Etter at tyrkerne overtok ble Kastro forlatt og en ny hovedstad ble lokalisert i innlandet, slik navnet Messaria antyder. Senere ble denne byen kjent som Hora (avledet fra det greske betegnelsen for hovedstad, Khora, ettersom hovedstaden som regel var den eneste befestede bosetningen).
Tidlig moderne tid
Under regimet til den frie staten Hellas første konge, Otto I av Hellas, ble Kythnos et sted hvor man forviste politiske fanger, og grunnet dette var det et ikke vellykket opprør i 1862 av opprørere fra Syros som forsøkte å sette fangene fri.
Kythnos i dag
På 1800-tallet levde øyboerne slik som de hadde gjort i århundrene tidligere, som sauebønder og som fiskere. Øya hadde få naturlige ressurser og manglet en god havn for fortøyning av større båter. Med det nye århundret ble det oppdaget jernmalm på øya og øyboerne kunne bli gruvearbeidere. Gruvedriften stoppet opp grunnet den andre verdenskrig og atter kom det utvandring til et antatt bedre liv i Athen eller utlandet.
Den greske turisttilstrømningene som begynte på midten av 1900-tallet gikk i stor graf forbi Kythnos ettersom havnen ikke kunne ta imot dyptgående ferger. Byggingen av en ny molo på 1970-tallet betydde store endringer. I dag er øya moderne og framgangsrik med en økende turistindustri. Den er forgrunnen innenfor alternative energikilder med etableringen av Hellas første vindparkanlegg i 1983. Med tillegg av et fotoelektrisk system (solcelleanlegg) har behovet for innførsel av diesel for drive øyas elektrisitetsanlegg minsket med opp til 11 prosent.
Barry Watson
Barry Watson er navnet til flere personer:
IRL
IRL kan vise til:
Le Manoir du diable
Le Manoir du diable er en fransk stumfilm fra 1896 regissert av Georges Méliès.
Ona Batlle
Ona Batlle Pascual (født 10. juni 1999) er en spansk fotballspiller som spiller for Barcelona.
Entlebucher sennenhund
Entlebucher sennenhund (FCI #047), også skrevet entelbucher sennenhund, er en mellomstor hunderase som opprinnelig stammer fra Entlebuch i Luzern-området i Sveits, der den har fungert som gårds- og kveghund.
Opprinnelse og alder
Opphavet til entlebucher sennenhund er uklart, men den har med stor sannsynlighet felles progenitor med appenzeller sennenhund. Mest sannsynlig er det at begge nedstammer fra mellomstore såkalte sveitsiske slakterhunder, som fantes der alt i middelalderen. Noen kynologer har også antydet blodslinjer fra tibetansk mastiff og nordiske hunderaser, men et slikt slektskap er aldri blitt dokumentert.
Entlebucher sennenhund forsvant som type mot slutten av 1800-tallet, men den gjenoppsto i 1913. Navnet er først nevnt i 1889, da Franz Schertenleib la ned mye arbeid i spore opp og dokumentere denne hunden. Fram til 1926 ble den imidlertid regnet som en variant av appenzelleren.
Utseende, anatomi og fysikk
Entlebucher sennenhund, som skiler seg klart fra appenzelleren gjennom sin kortere hale (såkalt stubbsvans eller stumphale) og mer variert størrelse (den er dessuten gjennomgående mindre), beskrives som betydelig mindre enn grosser schweizer sennenhund og finnes i grunnfargen sort, med symmetriske gule til rustrøde og hvite tegninger. Pelsen består av to lag (dekkhår og underull). Dekkhårene vokser tett og er tykke og skinnende. Underullen er tykk og skal være sort eller grå (men må ikke synes gjennom dekkhårene).
Hannen blir omkring 40-50 cm i skulderhøyde og tispen cirka 2 cm mindre. Vekten ligger normalt omkring 15-25 kg, avhengig av kjønn og type.
Bruksområde
Entlebucher sennenhund er en ypperlig brukshund med en rekke kvaliteter, også som trekkhund og kløvhund. Størrelsen gjør den også til en praktisk familiehund.
Lynne og væremåte
Entlebucher sennenhund er en livlig, temperamentsfull, selvsikker, lojal og modig mellomstor hund, som kan være noe reservert overfor fremmede, men gjerne ikke i samme grad som Appenzelleren. Den fungerer godt som familiehund, men trenger godt med mosjon for å trives godt. Pelsen krever normalt vedlikehold.
Maria Franz
Maria Franz (født 16. oktober 1981) er en norsk sanger, låtskriver, multiinstrumentalist og videoprodusent. Hun er mest kjent som frontfigur i den eksperimentelle neofolk-gruppen Heilung.
Biografi
Maria Franz har utdannelse fra Oslo som folkemusiker og fra Høgskolen i Lillehammer som kulturprosjektleder. Hun knyttet seg i tenårene til Laiv-miljøet, der tradisjonelt håndverk har spilt en vesentlig rolle.
I 2014 stiftet tatovøren Kai Uwe Faust og den danske produsenten Christopher Juul den kultpregede, eksperimentelle musikkgruppen Heilung, og Maria Franz ble med kort tid etter. Gruppen bygger sitt musikalske uttrykk rundt tekster og runeinskripsjoner fra germanske folkegrupper i bronsealderen, jernalderen og vikingtiden. De benytter seg av instrumenter som skal ha vært tilgjengelige i jernalderen.
Sammen med samboeren Christopher Juul har hun også drevet prosjektene Euzen (dannet i 2008) og Songleikr. Maria Franz har også deltatt i samarbeidsprosjekter med en lang rekke musikere, blant annet som gjestevokalist i Valravn, i prosjektet Ehwaz og i musikkspillet Sverdet. Hun produserer også musikkvideoer.
Hun har vært kulturarbeider på Vega i København og kulturkoordinator i Kultur Østerbro, Kulturcenter Kildevand og Havnekulturkontoret Nordvand.
I februar 2021 prydet Maria Franz forsiden av magasinet Metal Hammer.
Arkivolt
En arkivolt, av italiensk archivolto, foran bue, er et buet arkitekturledd båret av søyler eller pilastre. Arkivolten har ofte profiler og brukes som innramning av arkader, portaler eller lignende. Arkivolter ble først introdusert i romersk arkitektur. I gotikken fikk de er rik utforming og ofte tilpasset skulptur eller arkivoltfigurer.
Marco Di Costanzo
Marco Di Costanzo (født 9. juni 1992) er en italiensk roer.
Han representerte Italia under Sommer-OL 2016 i Rio de Janeiro, der han tok bronse i toer uten styrmann.
Under Sommer-OL 2020 i Tokyo som ble arrangert i 2021, tok han bronse i firer uten styrmann.
Duboisbreen
Duboisbreen kan sikte til:
Friedrich August Belcke
Friedrich August Belcke (født 27. mai 1795 i Lucka, død 10. desember 1874 samme sted) var en kjent tysk trombonevirtuos og komponist i Berlin i det 19. århundre.
Belcke var sønn av musikeren Christian Gottfried Belcke (1767–1838), som spilte fløyte og fagott, fra ham fikk Friedrich August sin første musikkundervisning. Allerede før han ble kjent som trombonist, spilte han valthorn. Han ble med i Gewandhausorchester Leipzig i 1815 og spilte der i et år før han kom til Staatskapelle Berlin, hvor han ble fra 1816 til 1858. Etter at han i en alder av 63 år ble pensjonist, reiste han rundt som trombonesolist med sin bror Christian Gottlieb Belcke (1796–1875), som var fløytist.
Belcke var en av de første trombonesolister. Hans opptredener viste publikum store ferdigheter: han brukte den tidens nye teknikker i sitt trombonespill med raske passasjer og triller, noe som gjorde at instrumentet hørtes melodiøst og vakkert.
The Kiss
The Kiss er en amerikansk stumfilm fra 1896 regissert av William Heise.
Ferjesambandet Horten–Bastøy
Ferjesambandet Horten–Bastøy forbinder Bastøy med Horten, det drives av Bastøy fengsel.
Om hverdagen betjenes strekningen av MF «Vederøy» 11 ganger i hver retning, fredag - søndag sjeldnere.
Tretten
Tretten er tettsted i Øyer kommune sør i Gudbrandsdalen i Innlandet. Tettstedet har innbyggere per 1. januar, og ligger langs europavei 6, ca. 30 kilometer nord for Lillehammer. Tettstedet grenser til Gausdal i vest, Fåvang i nord, Øyer i sør og Øyerfjellet i øst. En person fra Tretten kalles en tretling (/'træʂ'ling/) og man sier at en tretling bor på Tretten.
Stedsnavnet
Navnet «Tretten» er første gangen belagt i 1330 («a Þroeten» og «a Þroettoene»). Forleddet er ifølge Rygh trolig det norrøne ordet þrótt- m 'kraft, styrke', og sisteleddet er norrønt vin f 'engslette, beitemark'. Den genuine bygdeuttalen av sognenavnet er /"trætte/, men denne er i dag i stor grad blitt erstattet av den normerte uttaleformen /"tretten/. Tretten var trolig opprinnelig navnet på den gården som i dag heter Prestgarden. Prestgarden ligger rett ved kraftige stryk i elva Moksa og forleddet þróttr 'kraft, styrke' viser vel da til disse. Betydningen av navnet Tretten blir i så fall 'engsletta ved fossen Þróttr'.
Historie
Tretten bygdesentrum lå i gamle dager lenger opp i bygda enn det gjør i dag, nemlig rundt gården Prestegarden. Her ble det på slutten av 1200-tallet reist en steinkirke, og ruinene av denne finner man i dag skjult under Kjørkehaugen. I middelalderen var Tretten et eget prestegjeld, men etter Svartedauen kunne imidlertid bygda Tretten ikke lenger fø på sin egen prest, og Tretten ble da annekssogn til Øyer – noe den har vært siden. Senere i 1580-årene ble steinkirken erstattet med en tømret langkirke. Anleggingen av en ny hovedveg lenger ned i bygda førte til at Tretten sentrum gradvis ble sentralisert lenger ned enn før. Dagens kirke, reist i 1728, ble reist i det nye bygdesentrumet da den gamle kirkeplassen nå var blitt for usentral. Kirkebygningen var i svært dårlig forfatning, men er nå rehabilitert. Det gamle, høye kirketårnet som ble bygget i 1807, stod lenge på bakken ved siden av kirken. Kirken har nå fått nytt og lavere tårn som antas å være mer likt det den hadde i 1728.
I 1894 startet byggingen av Tretten stasjon på vestsiden av Tretten. Stasjonen var endestasjon på Hamar-Selbanen fra 1894 til 1896. Byggingen av stasjonen gjorde at denne siden av Tretten vokste frem med både hotell, landhandleri, bevertningssteder, boliger og forsamlingslokale. Bygging av en bro var nødvendig for å knytte stasjonsområdet sammen med østsiden av Tretten. Den aller første bilen som kom til Norge i 1895, en Benz Phaeton, kom til Tretten og skulle fungere som en forlengelse av jernbanen nordover dalen. Bilen kjørte i fast rute mellom Tretten og Ringebu fra 1896, men gikk etter kort tid ut av drift både på grunn av stadig tilbakevendende motorproblemer og vanskelige møter med hestekjøretøyer langs veien.
Under den andre verdenskrig fant det den 23. april 1940 sted harde kamper på Tretten, da britiske infanteribrigader forsøker å stoppe de tyske okkupasjonsstyrkenes fremmarsj nordover Gudbrandsdalen. Britene hadde mitraljøseposter ved jernbanen på vestsiden og ved hovedveien på østsiden av dalen. Målet var å stoppe de tyske styrkene i det de passerte gjennom Skarsmoen, der Gudbrandsdalen er på sitt smaleste. Lokale styrker og de britiske infanteribrigadene ble angrepet av tyske fly og stridsvogner og mistet til slutt sin posisjon, og de tyske okkupasjonsstyrkene kunne fortsette videre nordover.
Norges største togulykke i fredstid, Tretten-ulykken, skjedde nord for Tretten stasjon 22. februar 1975. Et nordgående persontog fra Oslo kolliderte med et sørgående ekspresstog fra Trondheim. 27 omkom og 25 ble såret av tilsammen rundt 800 passasjerer i togene. Årsaken til sammenstøtet var at nordgående tog feilaktig forlot Tretten stasjon.
Geografi
Tretten ligger ved dalsjøen Losna, som er en del av Gudbrandsdalslågen. Dalføret går fra å være vidt i nord og snevres inn i sør ved Hovdefossen. To mindre sideelver renner ut i Lågen. På østsiden av Lågen har sideelven Moksa sitt utløp og på vestsiden munner sideelven Musa ut. Musa renner gjennom sidedalen Musdal. På østsiden i Sør-Tretten ligger Vardekampen, som utgjorde en av flere varder i et historisk varslingssystem i Gudbrandsdalen. Langs dalføret på vestsiden ligger Dovrebanen. På østsiden av Lågen ligger E6.
Under flommen Vesleofsen i 1995 var det ingen steder i Gudbrandsdalen hvor det ble gjort større skade på hus og eiendom enn på Tretten. Bebyggelsen i området ligger på løsmasser som opp gjennom tiden er lagt igjen av elva Moksa. Det er vanlig for ei elv som legger igjen løsmasser at den skifter løp ettersom massene bygger seg opp, med mindre forbygninger holder løpet på plass. Den 2. juni 1995 brøt Moksa seg ut av sitt daværende løp og gikk over i et av sine tidligere løp. Elva gjorde stor skade og tok med seg flere bygninger og skadet en rekke andre bygninger.
Tretten er har fjellområder både i øst og vest. Fjellområdene i vest begrenser seg til Musdalssætra og Roåker. Områdene i øst er en del av Øyerfjellet og utgjør en stor del av Tretten og Øyer kommunes areal. Her finner man områder som Brennlia, Sydda, Holmsætra, Våsjøen, Djupen, Grunna, Ner-Åsta, Øver-Åsta, Lyngen, Pølen og Steinsætra.
Trettenstrykene fuglefredningsområde ble vernet i 1990 som en del av verneplan for våtmarksområder i Oppland. Formålet med fredningen er å bevare det rike fuglelivet og fuglenes livsmiljø i området, særlig av hensyn til overvintrende fossekall og annen vannfugl.
Økonomi
Landbruket i bygda kjennetegnes av gårdsdrift med storfe og svin, samt dyrking av skog, korn og gress. I tillegg har Tretten industri som ysteri, steinsliperi og tidligere et sagbruk, samt en del bedrifter innen turisme og annen service.
Offentlige tjenester
Tretten har kontor for NAV og sosialkontor i Øyer. Legesenteret er på Helsehuset på Tretten. Tingberg i Øyer har administrasjonssenteret i kommunen. Tretten har eget samfunnshus, med et offentlig bibliotek i samme bygg. Den tidligere banken er lagt ned, og postkontoret er i dag blitt til post i butikk.
Tretten har i dag en barneskole, Aurvoll skole. Skolen ble bygget i 1915, og har gjennom årene gjennomgått større utbygninger. Ungdomsskoleelever i bygda går på skole i Øyer. Nedenfor barneskolen finner man bygdas omsorgs- og eldrehjem og Øyer Helsehus, og tradisjonen tro synger barneskoleelevene sanger for eldre og syke hver 17. mai.
Kultur
Øyer kommunes tusenårsted, Stav, ligger på Tretten. Stavsmartn som er et av Norges eldste markeder, arrangeres på Tretten første helga i november hvert år. Stavsmartn har trolig blitt arrangert siden slutten av dansketiden, men ble først i 1857 et offentlig marked. Stavsmartn var et hestemarked der kjøp og salg av hest, samt framstilling av hest for Forsvarets remontenemnd var det sentrale. Etter hvert utviklet det seg til å bli en salgsmartn der en kunne få kjøpt alt fra kaffesiler og honningkaker, til seletøy og hesteredskap – etter hvert også traktorer og traktorredskap. Etter en nedgang i 1930-årene, ble det en voldsom opptur etter 2. verdenskrig. I 1947 var det 15-1600 hester på Stav under marten, og mange av disse kom med tog. Stavsmartn har i dag utviklet seg til også å bli et marked for andre produkter, spesielt husflid- og landbruksprodukter.
Øyer-Tretten Idrettsforening ble stiftet i 1913 og driver med en rekke idretter, blant annet alpin, langrenn, fotball, håndball, og turn. Tretten Musikkforening ble stiftet i 1904 og holder faste øvelser på Tretten Samfunnshus hver mandag. Øyer-Tretten Skolekorps ble stiftet i 1950 og er Gudbrandsdalens eldste skolekorps. I tillegg har Tretten eget sangkor.
Moksa Kunstpark, Mølleparken, ble opprettet etter de store ødeleggelsene etter storflommen i 1995. Man finner en rekke utsmykninger langs og i Moksa, helt fra elvas utløp og opp til Moksa Kunstverksted.
Vannpolo under Sommer-OL 1932
Vannpolo under Sommer-OL 1932. Vannpolo var med for åttende gang på det olympiske programmet 1932 i Los Angeles. Fem lag deltok og det ble spilt en enkeltserie der alle lagene møttes en gang. Brasil ble diskvalifisert. Ungarn vant alle sine tre kamper og ble olympiske mestere i vannpolo.
ISL
ISL kan vise til:
A-moll
a-moll er en toneart i toneslekten moll, som bygger på grunntonen A. Tonearten benytter ingen fortegn. Betegnelsen a-moll brukes også om den tilhørende skalaen og grunnakkorden til denne tonearten.
Skalaen består av tonene A, H, C, D, E, F og G.
På piano er a-moll den eneste molltonearten som benytter seg av kun de hvite tangentene. Dette er grunnen til at pianokurs ofte begynner med a-moll eller parallelltonearten C-dur. Trolig er dette også årsaken til at technomusikken i sin begynnelse benyttet seg mest av a-moll.
Noen verk i a-moll
Klassisk:
Moderne:
Heat
thumb|250px|høyre|Bobkjørere i heat 3 av 4. Et heat er (opprinnelig engelsk) er en gruppe av deltakere i en konkurranse, der de beste kvalifiserer seg til mellomheat og finale. Heat benyttes i en mengde forskjellige konkurranser innen idrett, sport og bilsport, og musikk. Typiske øvelser hvor konkurranser er arrangert etter heat er sprintløp i friidrett, parallellslalåm i alpint,  langrennssprint og terrengsykkel.
Percolestus
Percolestus er en slekt av løpebiller som særlig finnes i sandete områder, der de lever som predatorer i utgravde ganger.
Utseende
Middelsstore, langstrakte, blankt svarte løpebiller. Kjevene er forholdsvis store, Pronotum er hjerteformet, dekkvingene noe rundede med tydelige punktstriper.
Utbredelse
Slekten er utbredt i Australia (Victoria).
South Cadbury
Historie
Navnet Cadbury betyr «Cadas borg» og viser til Cadbury Castle, som ligger umiddelbart sørvest for landsbyen. Det er en stor bygdeborg fra jernalderen som dekker et område på rundt 20 acre eller 8 hektar. Det var menneskelig tilstedeværelse også før jernalderen, og antagelig tilbake til neolittisk tid og fram til sen angelsaksisk tid.
Stedet ble kjent delvis ved utgravningene til Leslie Alcock på 1960-tallet, da det blant andre ting ble avdekket en gildehall som tidsmessig kunne dateres til den antatte tiden for kong Arthur. Ettersom John Leland kunne gjøre referanser til lokale tradisjoner fra 1500-tallet om en forbindelse med kong Arthur har det vært omfattende spekulasjoner om at dette var stedet hvor det legendariske Camelot lå. Camelot kan dog aldri bli funnet da stedet er en litterær fiksjon fra senmiddelalderen, men det har ikke forhindret publikum og medias interesse. Den såkalte «kong Arthurs brønn» ligger ved foten av åsen og en lokal pub ved navn The Red Lion skiftet navn til The Camelot da den ble ominnredet i 2004.
Lokalstyre
Sognerådet har ansvaret for lokale saker, inkludert å sette en årlig lokal avgift for å dekke rådets utgifter og produsere en årlig rapport for offentlig gjennomsyn. Sognerådet evaluerer søknader om lokale planlegginger og arbeid sammen med det lokale politiet, og nabolagets vaktgrupper for saker som angår kriminalitet, sikkerhet og trafikk. Sognerådets rolle omfatter også å ta initiativ til prosjekter for vedlikehold av sognets fasiliteter, og ettersyn av veger, kloakk, stier, transport og rens av vegnettet. Konservering, som trær, park og bestemte hus, foruten miljøspørsmål er også underlagt rådet.
Landsbyen faller innenfor det ikke-urbane distriktet til South Somerset som ble dannet den 1. april 1974 under Loven av lokalstyre av 1972. Somerset fylkesråd er ansvarlig for de største og mest kostbare av de lokale tjenestene som utdannelse, sosialtjenester, bibliotek, hovedveger, offentlig transport, politi og brannvesen.
Stedet er også en del av fylkesvalgkretsen Somerton og Frome for valg av representanter til Underhuset i Det britiske parlamentet.
Geografi
South Cadbury er lokalisert 12 km nordøst for Yeovil. Landsbyen ligger akkurat sør for hovedvegen A303 fra London til sørvestlige England og som går gjennom den nordlige delen av sognet. Foruten South Cadbury i seg selv omfatter sognet landsbyen Sutton Montis sør for Cadbury Hill. Det er en av tre store åser i sentrum og i den sørøstlige delen av sognet. De andre to er Littleton Hill og the Beacon. Som nevnt er det en bygdeborg på Cadbury Hill og et steinbrudd ikke lenger i bruk på Littleton Hill.
Kirker
South Cadburys sognekirke er dedikert sankt Thomas Becket. Den er datert til tiden mellom 1200- og 1400-tallet, men ble omfattende restaurert i 1874. Mye av inventaret er datert fra denne tiden. Taket er derimot fra 1400-tallet med englebraketter (festelabber) og utskårne framspring, og det finnes også et tidlig veggmaleri av sankt Thomas. Kirken er listet som bevaringsverdig bygning i klasse II. Poeten og satirikeren Charles Churchill var i sin tid kapellan ved kirken.
Sognekirken i Sutton Montis er dedikert Den hellige treenighet. Den har saksisk opprinnelse og inkluderer bevart verker fra 1100-tallet. Den er listet som bygning Gradert I.
Heat (andre betydninger)
Heat kan vise til:
Demon Hunter
Demon Hunter er et amerikansk band som spiller kristen hardcore/metalcore. Det første man hørte fra dem var da albumet Demon Hunter, ble gitt ut i 2002. Fans av Demon Hunter kalles Hunter.
Vranasjøen
Vranasjøen (kroatisk: Vransko jezero) er med et overflateareal på 30,7 km² den største innsjøen i Kroatia. Sjøen ligger i et vernet område (naturpark, park prirode), som omfatter sjøen og et område rundt den på totalt 57 km².
Vranasjøen ligger ved Adriaterhavet, og er adskilt fra dette av en smal landtunge. Karstdalen der sjøen ligger er klassifisert som en kryptodepresjon, det vil si at bunnen av innsjøen er dypere enn havoverflaten.
Naturparken kjennetegnes av å være et nærmest uberørt habitat for fugler, et sjeldent våtmarksområde med stort biologisk mangfold av en enestående vitenskapelig og økologisk verdi. Sjøen har et rikt fiskeliv.
Pempteurys
Pempteurys er en slekt av biller som tilhører den artsrike underfamilien Cerambycinae i familien trebukker (Cerambycidae).
Arkitekturåret 2001
Dødsfall
|| komponist og arkitekt født i Romania ||align=center|78 ||align=center|1922 ||
Pempteurys
Utseende
En liten, avlang, noe maurlignende, brun trebukk med flekker av grålig bestøvning. Antennene er tynne og litt lengre enn kroppen. Pronotum er tønneformet, litt lengre enn bredt. Dekkvingene er jevnbrede.
Utbredelse
Slekten er kjent fra Guatemala, Costa Rica og Panama.
Christian Kabasele
Christian Kabasele (født 24. februar 1991) er en belgisk fotballspiller som spiller for den italienske klubben.
142857
142 857 er det laveste og mest kjente ekte sykliske tallet. Hvis du multipliserer tallet med 1, 2, 3, 4, 5 eller 6 vil svaret bli en syklisk permutasjon av seg selv.
Hvis du fortsetter å multiplisere det med høyere tall vil svaret alltid være en variasjon av 142 857 eller 999 999. For eksempel:
Landing at Low Tide
Landing at Low Tide er en britisk stumfilm fra 1896 regissert av Birt Acres.
Theodor Storm
Theodor Storm (født Hans Theodor Woldsen Storm den 14. september 1817 i Husum i hertugdømmet Slesvig som var del av Danmark, død 4. juli 1888 i Hanerau-Hademarschen i Det tyske rike) var en tysk jurist og en av Tysklands mest betydningsfulle forfattere under realismen. Lyrikken, noveller og prosaen hans har i stor grad vært preget av det nordtyske landskapet og befolkning.
Bakgrunn
Theodor Storm stammet fra en høyborgerlig embetsmannsslekt og vokste opp i den da danske småbyen Husum i Slesvig. Han utviklet sterke følelser for hjembygden og en bundenhet ved tradisjoner som skulle bli en del av hans personlighet.
Han gikk i skole i Lübeck og leste jura i Kiel og ved Universitetet i Berlin.
Karriere
I 1843 vendte Storm tilbake til Husum, hvor han slo seg ned som advokat. Samme år debuterte han sammen med brødrene Tycho Mommsen og Theodor Mommsen med et hefte dikter. I 1846 giftet han seg med sin kusine Constanze Louise Esmarch (død 1864).
Storm avviste å avlegge troskapsed for kongen av Danmark, og etter nederlaget i første slesvigske krig forviste danskene ham fra Husum på grunn av hans tyskpatriotiske virksomhet. Den danske innenriksminister F. F. Tillisch frakjente ham muligheten for å arbeide som advokat i 1852.
I 1853 begynte han å livnære seg som assessor i Potsdam i Preussen. Han likte ikke det prøyssiske byråkrati og militarismen; forfatterkollegaen Theodor Fontane anklaget ham mange ganger for brist på stortysk nasjonalisme. I 1856 ble han dommer i Heilbad Heiligenstadt.
Etter at Danmark tapte den dansk-tyske krig i 1864 returnerte han til det nå tyske Husum der han ble embedsmann og forble til sin død.
Storms forfatterskap preges av en enorm selvkritikk; han arbeidet alltid meget langsomt og nøyaktig. Hans langsomme produksjonstakt, en eller to noveller om året, kan også forklares med at han hele tiden hadde andre arbeidsoppgaver. Theodor Storm hjører hjemme i en övergangsfase fra romantikk til realisme i tysk litteratur. Hans verk fokuserer på problemer i det menneskelige liv og fortellingenes psykologi er ofte deterministisk. Rammefortellinger, hyllester av trofasthet og parallellismer mellom skikkelsenes sjelsliv og miljøene er vanlige i novellene.
Immensee (1852), den novelle som grunnlae Storms popularitet, er typisk for ham. I den ser en gammel mann i en indre monolog tilbake på sin ungdoms kjærlighet. I sitt forgangne er den gamle mannen initiativløs og veik stilt overfor kjærligheten og livet, men har den positive egenskap at han er trofast.
Storms vel nok mest berømte verk er Der Schimmelreiter (1888). Men han skrev også dikt og er blitt anerkjent som en av de store tyske lyrikere i 1800-tallet.
Storms barndomshjem i Husum er i dag et museum. Storm var ivrig tilhenger av et tysk Slesvig-Holsten. Han døde i Hademarschen, hvortil han var flyttet etter sin pensjonering i 1880.
Kasper Bjerregaard
Kasper Juncher Bjerregaard (født 1974) er en dansk lokalpolitiker for Venstre.
Han tok over som borgermester i Norddjurs kommune etter kommunalvalget i 2021 fra 1. januar 2022. Bjerregaard etterfulgte Jan Petersen fra Socialdemokratiet.
Bjerregaard er cand.scient.pol. fra Aarhus Universitet.
Helios (andre betydninger)
Helios har ulike betydninger:
Korpilombolo
Korpilombolo (finsk: Korpilompolo) er et tettsted i Pajala kommune i Norrbottens län i landskapet Norrbotten i Sverige. I 2010 hadde tettstedet 529 innbyggere.
Etymologi
Navnet har sannsynligvis samisk eller finsk opprinnelse. Det samiske ordet kuorpa betyr «land herjet av skogbrann», og luobbal utviding eller stille parti i en elv. Korpilombolo blir vanligvis oversatt med «ødemarksby ved et lite tjern».
Historie
Området rundt Korpilombolo er et utpreget skogsbygdområde, og fram til 1500-tallet var det ingen fastboende her. Området hadde imidlertid blitt benyttet tidligere, mest av skogssamer. Bønder fra Övertorneå hadde også benyttet området til jakt og som slåttland. Det var rikelig med fisk i sjøene, og skogene ble brukt til jakt og fangst.
Bortsett fra natur- og gårdsnavn finnes det ikke mye igjen fra tiden da den første bebyggelsen fant sted. Interessen for skogen økte på 1800-tallet på grunn av industrialiseringen, og mange startet med tjærebrenning. Det ble en viktig binæring til landbruket. I 1820 ble det eksportet cirka 2000 tønner tjære derfra.
Tettstedet hadde også felles vanndrevet kvern, Lahen-mylly, med sine naboer i Lahenpää, og den er i stor grad restaurert idag.
Innbyggerantallet nådde sin topp i 1954 med 4058 personer fast bosatt i sognet. Den 3. juni 1870 ble Korpilombolo en egen borgerlig kommune. Etter drøye 100 år ble den slått sammen med Pajala kommune, hvor også flere av stedets servicenæringer er flyttet.
Sigmund Kroslid
Sigmund Henning Kroslid (født 11. oktober 1947 i Flekkefjord) er en norsk politiker (KrF).
Etter gymnas i Farsund studerte han elektronikk ved ingeniørskolen i Stavanger. Fra 1967 til 2008 jobbet han ved Flekkefjord Slipp &B Maskinfabrikk, de siste 15 årene som salgs- og markedssjef. Deretter jobbet han i Palmer Johnson Norway fra 2008 til 2012. Etter det hadde han ulike prosjektstillinger.
Kroslid har vært vararepresentant til Stortinget fra Vest-Agder siden 1993 og møtte fast på Stortinget i vårsesjonen 2005 i Jon Lilletuns sykdomsfravær. Kroslid var medlem av Flekkefjord bystyre fra 1975 til 2015 og ordfører i Flekkefjord i periodene 1987–1989 og fra 1995 til 2007. Han var varaordfører i perioden 1990–1991.
Han har mottatt KS-medaljen og er æresmedlem i Flekkefjord KrF
Han har også hatt flere verv i Metodistkirken i Norge, både sentralt og lokalt.
Høsøien stoppested
Høsøien stoppested er en stasjon på Rørosbanen i Røros kommune i Trøndelag. Den ble åpnet 1922 som holdeplass, og rundt 1931 ble den oppgradert til stoppested. Fra 1954 var stoppestedet ubetjent, og i 1966 ble det nedgradert til holdeplass igjen. Holdeplassen mistet persontrafikken i 1999.
Det har stått to bygninger ved Høsøien, begge revet. Den første ble oppført i 1922 og den andre i 1948. Sistnevnte ble tatt ned i 2002 og er restaurert og gjenoppført litt lenger øst langs veien som krysser banen ved den nedlagte holdeplassen.
Lions, Jardin zoologique, Londres
Lions, Jardin zoologique, Londres er en fransk stumfilm fra 1896 regissert av Alexandre Promio.
The Great British Bake Off
The Great British Bake Off er en britisk matlagingsprogram som har gått på britisk TV siden 2010. Det gikk på BBC i starten og fra 2017 på Channel 4.
Serien er blitt solgt til og vist i et utall land, og det er laget en rekke andre nasjonale varianter, herunder Hela Sverige bakar og Hele Norge baker.
VM i bueskyting 2019
VM i bueskyting 2019 ble arrangert i 's-Hertogenbosch i Nederland fra 10. til 16. juni 2019.
3. serierunde i 2. divisjon avdeling 3 2006
'''3. serierunde i 2. divisjon avdeling 3 2006''' startet 29. april og endte med Start 2 – Viking 2 den 30. april 2006.
Duboisbreen (Dronning Maud Land)
Duboisbreen er en isbre som ligger i den vestre delen av fjellmassivet Sør-Rondane i Dronning Maud Land. Den er om lag elleve kilometer lang og strømmer sørvestover mellom Tanngarden og Vikinghøgda, parallelt med Ketelersbreen lenger sørøst.
Breen ble fotografert fra fly under Operasjon Highjump i 1946–47. Kart over området ble framstilt av Norsk Polarinstitutt i 1957, basert på de amerikanske flyfotografiene. Breen ble samtidig navngitt etter Jean Dubois, lege på den belgiske antarktisekspedisjonen 1960, etter forslag fra Belgia.
Russ Kun
Russ Joseph Kun (født 8. september 1975) er en naurisk politiker som har vært president for Nauru siden 29. september 2022. Han har representert Ubenide i Naurus parlament siden 2013.
I parlamentets første samling etter valget i 2022 var Kun den eneste presidentkandidaten. I tillegg til å være president har han også ansvaret for utenriksdepartmentet og justis- og grensekontrolldepartementet.
Bård Tønder
Han tok juridisk embetseksamen i 1975. Han har tidligere jobbet blant annet i Justisdepartements lovavdeling, som dommerfullmektig i Trondenes herredsrett, privatpraktiserende advokat og som advokat hos Regjeringsadvokaten fra 1985. Han tiltrådte som høyesterettsdommer 15. mai 2006, og ble gitt avskjed i nåde etter søknad, med virkning fra 1. juni 2018.
Landåstorget
Landåstorget er en grunnkrets i Årstad bydel i Bergen, men er mest kjent som et lokalt forretningssenter for Landås. Forretninger pr. 2019 er TopHair frisørsalong, Landåstorget fysioterapi, Matkroken, Tannlegehuset Bergen, Landås bibliotek, San Marino pizzarestaurant , Blomsterhuset Eftf., Zeugma minimarked, Garanti Eiendomsmegler, Ego Tid hudpleie, MonoArt Garn og rettesøm og restauranten The Hot Wok Landås.
Lunde kirke
Flere kirker i Norge kalles Lunde kirke:
I Danmark:
Svømming under samveldelekene 1990
Svømming under de britiske samveldeleker 1990. Svømming var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var fjortende gangen som svømming var med på programmet i Samveldelekene. I lekene i 1990 ble det konkurrert i trettito øvelser i svømming, seksten for menn og seksten for kvinner. Australia ble beste nasjon med 21 gullmedaljer foran Canada med åtte.
Aristogitus
Aristogitus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, matt, gråbrun trebukk. Antennene er tynne og kortere enn kroppen. Pronotum er firkantet med en tann midt på hver sidekant. Dekkvingene er litt avsmalnende bakover, med tegninger av lyse hår.
Utbredelse
Arten er utbredt i det sørlige Afrika.
Plogbreen
Plogbreen kan vise til:
Cancel culture
Cancel culture er en strategi brukt av aktivister som ved hjelp av sosialt press for å utestenge noen beskyldt for å bruke skadelige ord eller handlinger. Det er en engelsk betegnelse som ikke har fått en god norsk oversettelse. «Kanselleringskultur», «utestengingskultur» og «utfrysingskultur» er blitt foreslått som norske navn. Fenomenet er beslektet med scenenekt, en strategi hvor en person eller gruppe nektes å slippe til i den offentlige debatten. Fenomenet har historiske forløpere som boikott og svartelisting for eksempel ved skuespillere eller manusforfattere ikke slapp til i filmbransjen.